《入塞》
明代·乔世宁

沙海烽尘息，将军奏凯还。
九边传露布，一夜到甘泉。
天子开麟阁，都人望马鞭。
定知金市里，甲第在今年。

作者简介：陕西耀州人，字敬叔，号三石。嘉靖十七年进士。累迁四川佥事、湖广提学副使。二十九年任河南参政。时俺答犯京师，调募纷纭，世宁无不立办。迁四川按察使，以丁忧归，后曾累荐，不起。世宁强学好问，至老不倦。有《丘隅集》。